Historická lesná úvraťová železnica

|}

Historická lesná úvraťová železnica (skratka HLÚŽ) je zachovaná a prevádzkovaná časť bývalej Kysucko-oravskej lesnej železnice. Po technickej stránke je zaujímavá úvraťovým systémom, ktorý umožnil prekonanie veľkého výškového rozdielu na krátkej vzdialenosti. Železnica je vyhlásená za národnú kultúrnu pamiatku.

Vznik 
Vďaka aktivite verejnosti, ochranárskych organizácii a miestnych inštitúcii sa zachovala 8 km dlhá trať Chmúra – Tanečník aj vrátane cenného úvraťového úseku. Zachovaná časť trate a zvyšok vozového parku boli v roku 1974 dané pod správu Kysuckého múzea v Čadci. Železnica sa stala časťou národopisnej expozície – Múzea kysuckej dediny. 

Po obnove úseku medzi stanicou Chmúra a vychylovskou osadou Kubátkovia sa od roku 1981 sezónne konali ukážkové jazdy s obnoveným a doplneným vozovým parkom. 

Od roku 1991 nesie zachovaná časť kysucko-oravskej lesnej železnice názov Historická lesná úvraťová železnica (HLÚŽ). Po ďalších opravách trate aj vozového parku začala HLÚŽ prepravovať osoby na úseku Kubátkovia – 1. úvrať (3,6 km). Zámerom múzea je obnoviť prevádzku na úseku Kubátkovia – sedlo Beskyd – Tanečník (dĺžka 10,5 km), vrátane všetkých úvratí. 

Tento zámer spomalili zosuvy pôdy v rokoch 1997 a 2000. Historická lesná úvraťová železnica je vrátane historických vozidiel vyhlásená za národnú kultúrnu pamiatku. 

V roku 2006 sa uskutočnila generálna oprava úseku Tanečník – Beskyd, ktorú prevádzkuje Oravská lesná železnica.
 
Od mája roku 2015 jazdí na trase Skanzen – Sedlo Beskyd motorová drezina V 760/2004, ktorá jazdí na objednávku s minimálnym počtom 1 pasažier, maximálne 10 (zo stanice Skanzen max. 5 pasažierov, ďalších 5 miest rezervovaných pre pasažierov z Tanečníka). Poskytuje tak možnosť prejazdu všetkých troch úvratí, včítane staničnej na stanici Chmúra. Vracia sa zo stanice Sedlo Beskyd, ktorá je piatou úvraťou – druhou v rámci stanice. Celá trasa s návratom do Skanzenu trvá približne 2 hodiny.

Vozidlá 
 Dieselová lokomotíva DH120 - exponát v prevádzke
 Parná lokomotíva MÁV 2282/1909 (U34.901) – exponát v prevádzke (v sezóne 2023 nepremáva)
 Parná lokomotíva MÁV Budapest 4281/1916 (U45.9) – exponát v prevádzke HLÚŽ do roku 1999
 Parná lokomotíva Kraus Maffei 15791/1940 – exponát mimo prevádzky
 Parná lokomotíva ČKD 2612/1948 – exponát mimo prevádzky
 Parná lokomotíva ČKD 1441/1928 – exponát mimo prevádzky (vôbec posledná lokomotíva ktorá v roku 1972 prešla po likvidovanej trati. Do roku 1990 bola umiestnená ako pamätník v depe Žilina) 
 Motorová drezina V 760/2004 – od mája 2015 jazdí na trase Skanzen – Sedlo Beskyd (od 1.5.2022 do odvolania nepremáva)

Úplný zoznam vozidiel a vozňov na HLÚŽ je na stránke  .

Prevádzka HLÚŽ 

 Sezóna máj – október

Historické vlaky (počas sezóny 2023 iba dieselové vlaky)
 Trasa historických vlakov:
 stanica Skanzen – stanica Chmúra – 1. úvrať a späť (celkom 5 km)
 Odchody vlakov zo stanice Skanzen:
 Pondelok – piatok:

 Sobota – nedeľa:

 iba počas mesiacov júl - august

Drezina
 Trasa dreziny V 760/2004 (mimo prevádzku od 1.5.2022 do odvolania)
 Skanzen – Sedlo Beskyd a späť. Jazdí na objednávku.
 Odchody dreziny
 zo Skanzenu: o 10:20 a 13:00 cez týždeň + o 16:00 cez víkend
 zo Sedla Beskyd: o 11.25 a 14:10 cez týždeň + o 17.10 cez víkend

Galéria

Referencie

Literatúra

Pozri aj 
 Kysucko-oravská lesná železnica
 Oravská lesná železnica
 Múzeum kysuckej dediny
 Úvraťová železnica

Iné projekty

Externé odkazy 
 Kysucké múzeum, HLÚŽ
 Klub romantikov úzkorozchodnej železnice Oravy a Kysúc
 Historická lesná úvraťová železnica Vychylovka
 Turistika na Kysuciach

Zdroj 
 Informačné tabule HLÚŽ
 Ivan Žilinčík, Kysucko-Oravská lesná železnica, NADATUR Praha, 1996

Úzkorozchodné železničné trate na Slovensku
Trate s rozchodom 760 mm
Technické pamiatky na Slovensku
Národné kultúrne pamiatky na Slovensku pred rokom 2002
Kultúrne pamiatky v okrese Čadca
Doprava v okrese Čadca
Kysuce
Nová Bystrica (obec)
Železničné múzeá